Marrëdhëniet SHBA-Rusi në administratën e Presidentit Obama
Ndër çështjet e mprehta të politikës së jashtme kur zoti Obama të bëjë betimin si President i Shteteve të Bashkuara janë marrëdhëniet U
Shumica e analistëve janë të mendimit se marrëdhëniet mes Uashingtonit dhe Moskës nuk janë të mira. Disa ekspertë përdorin termat “të varfëra”, “të tensionuara” dhe “në një nivel shumë të ulët” për t’i përshkuar këto.Marshall Goldman, profesor i Universitetit Harvard thotë se të dy palët kanë faj për përkeqësimin e marrëdhënieve. Profesor Goldman thotë se vitet e fundit, ndërsa pozita ekonomike e Rusisë në skenën botërore u forcua si rezultat i çmimeve të larta të naftës, Moska u përpoq të rifitonte vendin e saj si superfuqi ndërkombëtare, gjë që solli përplasjet e Rusisë me Shtetet e Bashkuara, pasi Amerika kishte mbetur e vetmja superfuqi botërore pas shpërbërjes së Bashkimit Sovjetik. Ekspertët thonë se marrëdhëniet mes Uashingtonit dhe Moskës u acaruan ndjeshëm këtë vit, pas luftës 5 ditëshe në muajin gusht me Gjeorgjisë dhe Rusisë. Shtetet e Bashkuara kritikuan ashpër ndërhyrjen masive ushtarake të Rusisë në Gjeorgji, pas përpjekjes së dështuar të Tbilisit për të marrë nën kontroll kryeqytetin e rajonin separatist të Osetisë Jugore. Presidenti amerikan Xhorxh Bush e paralajmëroi Moskën se arroganca dhe kërcënimet nuk janë praktikat e shekullit të 21-të në politikën e jashtëshme.Megjithatë, analistët thonë se problemi kryesor mes Uashingtonit dhe Moskës mbetet plani i administratës Bush për vendosjen e një sistemi mbrojtës nga raketat në Evropën Lindore, 10 raketa interceptuese në Poloni dhe një stacion radari në Republikën Çeke. Zyrtarët amerikanë thonë se kjo lloj mbrojtjeje është e nevojshme për të përballuar kërcënimet e mundëshme nga vende të tilla si Irani dhe nuk është kundër Rusisë. Por siç shpjegon Profesor Robert Legvold i Universitetit Kolumbia, Moska e kundërshton me forcë këtë sistem. Se sa e rëndësishme është kjo çështje për Rusinë u duk qartë vetëm disa orë pas zgjedhjet së Barak Obamës president. Në fjalimin e tij për gjendjen e vendit, Presidenti i Rusisë, Dimitri Medvedev, u kërcënua se do të vendoste raketa të precizionit të lartë me rreze të shkurtër në Kaliningrad, një enklavë ruse në zonën e Detit Balltik, mes Polonisë dhe Lituanisë, dy aleate të NATO-s, në qoftë se administrata Obama do të vërë në zbatim planin e Presidentit Bush për mbrojtjen nga raketat.Shumë analistë, përfshirë edhe Xhejsën Lioll, profesor në Universitetin Pricton, thonë se kjo ishte një sfidë direkte ndaj presidentit të zgjedhur amerikan. Uilliam Drozhiak, ekspert i çështjeve evropiane dhe President i Këshillit Amerikan për Gjermanisë, thotë se paralajmërimi i Medvedevit u bë në një kohë shumë të papërshtatshme nga pikpamja diplomatike. Presidenti i zgjedhur Barak Obama nuk reagoi ndaj deklaratës së Presidentit Medvedev. Këshilltarët e tij thonë se ai e mbështet sistemin e mbrojtjes nga raketat, por vetëm në qoftë se teknologjia provohet e suksesshme. Këshilltarët e tij thonë se zoti Obama synon të bashkëpunojë me Rusinë për të paksuar arsenalet e armëve bërthamore, për të patur më në fund një botë pa armë bërthamore. Gjatë takimit ekonomik të nivelit të lartë kohët e fundit në Uashington, Presidenti Medvedev foli me një ton pajtues, duke thënë se marrëdhëniet mes Uashingtonit dhe Moskës do të përmirësohen në administratën Obama. Por Por për sa i përket sistemit mbrojtës nga raketa, zoti Medvedev nuk e zbuti qendrimin e tij. //ad//